open-index/open-wikipedia-markdown huggingface dataset:
Leazes Park

**Leazes Park** on puisto Newcastle upon Tynen kaupungissa, Englannissa. Se oli kaupungin ensimmäinen yleinen puisto ja sijaitsee aivan St James' Park -jalkapallostadionin takana Richardson Roadin ja Barrack Roadin välissä. Puistossa on tenniskenttiä, koripallokenttä ja mahdollisuus vuokrata soutuveneitä, joilla voi soutaa puistossa olevalla järvellä.

Newcastlen asukkaat toivoivat julkista puistoa kaupunkiin 1800-luvun puolivälissä. Vuonna 1857 peräti 3&nbsp;000 työmiestä esitti vetoomuksen kaupungille sellaisen paikan perustamiselle, jossa asukkaat voisivat virkistäytyä. Seuraavana vuonna asetettiin komitea tutkimaan puistolle sopivaa paikkaa, mutta vasta 23. joulukuuta 1873 valtuutettu Charles Hamond avasi Leazes Parkin. Sen oli suunnitellut kaupungin mittamies John Fulton, ja sen pohjakaava oli pitkälti samanlainen kuin muiden samaan aikaan Englannissa rakennettujen puistojen. Puiston keskellä on järvi, joka luotiin Lort Burn -nimiseen pieneen puroon. Puistoon rakennettiin myös soittolava ja terassi.

Leazes Parkiin on myöhemmin rakennettu lisää rakennelmia, ja sitä on myös peruskorjattu. Se on ympäröity metalliaidalla, ja vuonna 1897 sinne rakennettiin juhlaportti juhlistamaan kuningatar Viktorian 60-vuotisjuhlaa hallitsijana. Charles Hamondin rintakuva asetettiin vuonna 1905 keskelle terassia. Puisto on ollut tämän jälkeen ahkerassa käytössä, ja 1980-luvulla havaittiin sen olevan kunnostuksen tarpeessa. Puiston kunnostustyöt mahdollistuivat, kun Heritage Lottery Fund lahjoitti niitä varten 3,7 miljoonaa puntaa vuonna 2001.

## Lähteet
André Planché

**André Planché** (myöhemmin **Andrew Planche**, n. 1727–1809) oli keraamikko, joka eli ja työskenteli Englannissa Derbyn kaupungissa.

Planché oli ranskalaisten hugenottipakolaisten poika, joka syntyi ilmeisesti Englannissa ja kastettiin Lontoon Sohossa. Noin 12–13-vuotiaana poika pääsi oppisopimuksella kultasepän harjoittelijaksi Lontoossa. Keramiikan työstämistä hän on saattanut oppia isältään, joka oli ollut aikanaan Meissenissä töissä. Jo 17-vuotiaana Andrew (hän oli vaihtanut nimensä jo Lontoossa) valmisti pieniä posliiniesineitä Derbyssä. Vuonna 1749 hän työskenteli William Littlerille. Viimeistään vuonna 1751 hänen tiedetään asettuneen Derbyyn, sillä kirkonkirjoista löytyy merkintä kahden pojan ristiäisistä Pyhän Alkmundin kirkossa. Myöhemmin poikia syntyi vielä kaksi lisää. On myös säilynyt sopimus hänen osakkuudestaan William Duesburyn yrityksessä Nottingham Roadilla. Siitä kehittyi myöhemmin Royal Crown Derbyn posliinitehdas.

Planchén aikakaudella, joka jatkui vuoteen 1756, ja muutamia vuosia sen jälkeeskin, Derbyn posliinintuotanto keskittyi koriste-esineisiin ja astioita tuotettiin vain vähän. Tuotteet eivät kestäneet kiehuvaa vettä. Jo vuonna 1756 Planché muutti Derbystä Lontooseen jatkaakseen kultasepän työtään. Vuonna 1764 hän siirtyi teatterialalle. Vuodesta 1768 alkaen hän työskenteli Bathissa paikallisessa teatterissa yli kolmenkymmenen vuoden ajan.

Planchén tuottamia posliiniesineitä on Derbyn kaupunginmuseossa sekä Victoria and Albert Museumissa Lontoossa.

## Lähteet
Rasvakeitin

**Rasvakeitin** (tunnettu myös nimellä friteerauskeitin) on kodinkone, jolla kypsennetään ruokaa rasvaan upotettuna. Rasvakeittimellä valmistetaan muun muassa ranskalaisia perunoita. 

## Palovaarat

Keittimen vajaatoiminta tai käyttäjän kokemattomuus voi aiheuttaa tulipalon vakavin seurauksin. Myös veden käyttö liekkien sammuttamisessa pahentaa tilannetta radikaalisti. Ravintoloissa, joissa rasvakeittimiä käytetään paljon, pitäisi ilmanvaihtokanavat puhdistaa vähän väliä paloturvallisuuden takaamiseksi. Rasvankeittimille on olemassa erityiset palosammuttimet. Jotkut keittimet sisältävät automaattisen sammutusjärjestelmän, joka aktivoituu kun se käy liian kuumaksi, kuten ollessaan tyhjillään. Useimmissa keittimissä on myös reset -nappi, joka antaa koneen jäähtyä tiettyyn asteeseen. Jos koneessa ei ole reset-nappia, tulisi käyttäjän selvittää laitteen kunto automaattisen sammutuksen jälkeen.

## Lähteet
Rex Ryan

**Rex Ryan** (s. 13. joulukuuta 1962 Ardmore, Oklahoma) on yhdysvaltalainen  amerikkalaisen jalkapallon valmentaja.  Hänen isänsä Buddy Ryan toimi Philadelphia Eaglesin ja Arizona Cardinalsin päävalmentajana sekä Chicago Bearsin puolustuksen koordinaattorina joukkueen voittaessa Super Bowlin vuonna 1985. Hänen veljensä Rob Ryan on puolestaan toiminut puolustuksen koordinaattorina useissa NFL:n joukkueissa. Rex Ryan on tunnettu värikkäistä lausunnoistaan, räväkästä kielenkäytöstä sekä kivenkovasta itseluottamuksesta. Hän on myös erittäin suosittu pelaajien keskuudessa.

Rex Ryan työskenteli apuvalmentajana NFL:ssä 22 vuoden ajan, kunnes New York Jets palkkasi hänet päävalmentajakseen vuonna 2009. Ryanin kausi Jetsin päävalmentajana alkoi menestyksekkäästi, sillä joukkue pääsi konferenssifinaaleihin kausilla 2009 ja 2010. Tämän jälkeen pudotuspelit jäivät haaveeksi, johon pääsyy olivat pelinrakentajien heikot esitykset. Kaudella 2014 Jets voitti vain 4 ottelua ja Ryan sai potkut.  Hän löysi kuitenkin uuden työnantajan nopeasti, kun Buffalo Bills palkkasi hänet päävalmentajakseen viisivuotisella sopimuksella tammikuussa 2015. Ryanin kausi Buffalon päävalmentajan ei ollut menestyksekäs. Joukkue jäi Ryanin kahdella ensimmäisellä kaudella pudotuspelien ulkopuolelle, jonka jälkeen hän sai potkut.

## Lähteet
Kalarippayattu

**Kalarippayattu** on Keralan osavaltiosta, Intiasta lähtöisin oleva taistelulaji. Sitä pidetään yhtenä maailman vanhimmista taistelulajeista. Sen arvioidaan syntyneen jo n. 900-luvulla eaa. Legendan mukaan kalarippayattun perustajana pidetään Vishnun kuudetta avatarta Parasuramaa, joka loi lajin suojellakseen temppeliään pahalta.

Laji liittyy läheisesti taistelutanssiin ja se pitää sisällään useita moderneja ja perinteisiä aseita sekä otteita, lyöntejä ja hyppy- sekä lentopotkuja. Lajin harjoitteluun kuuluvat oleellisena osana myös parantaminen ja hermopisteiden, hieronnan sekä meditoinnin hyödyntäminen.

## Tyylisuunnat
Kalarippayattussa on nykyisin kolme pääsuuntaa: "pohjoinen tyyli", "eteläinen tyyli" ja "keskinen tyyli". Pohjoisessa tyylissä painotetaan aseharjoittelua. Harjoitteluun kuuluu myös hieronta sekä muinaiset intialaiset lääkintäopit.

Eteläinen tyyli painottaa voimakkaasti aseettomia tekniikoita, muotoja ja aseistariisuntaa. Harjoitteita tehdään pareittain, paljain käsin ottelemisena, otteina ja hermopistetekniikkoina. Eteläiseen tyyliin kuuluu myös harjoittelu aseilla, kuten lyhyellä sauvalla, kaksiteräisellä miekalla, tikarilla, pitkällä miekalla, veitsellä ja kepillä. Tämän lisäksi tyyliin kuuluu myös hieronta, filosofiset opit ja muinainen lääketiede.

Keskinen tyyli lainaa pohjoisesta ja eteläisestä tyylistä ja lisää niihin omia harjoituksia ja taistelutekniikoita. Näihin kuuluvat esimerkiksi useat erilaiset mattotaistelutekniikat.

## Lähteet

## Aiheesta muualla
Gholamreza Takhti

**Gholamreza Takhti** (, 27. toukokuuta 1930 Teheran – 7. tammikuuta 1968 Teheran) oli iranilainen vapaapainija, olympiavoittaja, maailmanmestari ja Aasian kisojen voittaja.

79–97 kilogramman painoluokissa paininut Takhti voitti painijanurallaan vapaapainissa olympiakultaa Melbournessa 1956, olympiahopeaa Helsingissä 1952 ja Roomassa 1960, kaksi maailmanmestaruutta ja yhteensä neljä MM-mitalia sekä Aasian kisojen kultamitalin.

Takhti oli kotimaassaan Iranissa hyväsydämisenä tunnettu ja äärimmäisen suosittu henkilö. Hän muun muassa auttoi maassa vuonna 1962 tapahtuneen suuren maanjäristyksen uhreja keräämällä itse rahaa ja jakamalla heille huopia ja ruokaa. Ottelussaan neuvostoliittolaista Aleksandr Medvediä vastaan Takhti varoi tämän toista jalkaa, jonka tiesi olleen loukkaantumisen jäljiltä heikossa kunnossa.

Takhti kuoli vuonna 1968 37-vuotiaana. Virallisesti hän teki itsemurhan, mutta kuolintavaksi on myös epäilty poliittisesta aktiivisuudesta johtunutta murhaa. Hänen hautajaisiinsa osallistui satoja tuhansia ihmisiä. Vuonna 2007 Takhti nimettiin kansainväliseen painin hall of fameen.

## Lähteet
* Profiili foldeak.com:in painitietokannassa 
* Profiili FILA:n sivustolla 
* Gholam Reza Takhti Biography and Olympic Results  Sports Reference LLC. 

### Viitteet

## Aiheesta muualla
Vaikenemisen laki

**Vaikenemisen laki** (*Code of Silence*) on vuonna 1985 ensi-iltansa saanut yhdysvaltalainen toimintaelokuva. Sen on ohjannut Andrew Davis ja käsikirjoittanut Michael Butler yhdessä Dennis Shryackin ja Mike Grayn kanssa. Pääosassa esiintyy Chuck Norris.

## Juoni

Eddie Cusack on chicagolainen poliisi, joka yrittää pidättää Comacho jengin. Heidän johtajansa kostaa Cusackin johtaman väijytyksen menetykset tappamalla Luna-perheen ja sieppaamalla perheen tyttären Dianan. Cusack joutuu lopulta yksi kohtaamaan Tony Lunan ja Luis Comachon, koska kukaan poliisiyksiköstä ei ole halukas auttamaan häntä rikottuaan vaikenemisen lain. Todistettuaan oikeudessa toista poliisia vastaan, joka murhasi aseettoman teini-ikäisen.

## Rooleissa

## Arvioita
*[[Video-opas|Video-oppaassa]]* vuodelta 1994 Kari Salminen sanoo *Vaikenemisen lakia* alakuloisen realisminsa ansiosta erilaiseksi Chuck Norris -elokuvaksi ja antaa sille kolme tähteä viidestä, mikä vastaa sanallista arviota ”hyvä”. *VideoHound’s Golden Movie Retriever* antaa elokuvalle kaksi tähteä neljästä.

## Lähteet

## Aiheesta muualla

*Leffatykin arvostelu
Trakain rautatieasema

**Trakain rautatieasema** () on pieni rautatieasema matkailullisesti suositussa Trakaissa rautateitse 28 kilometriä Liettuan pääkaupunki Vilnan lounaispuolella. Liettuan rautatiet liikennöi sinne kymmenkunta kertaa päivässä Vilnan keskusasemalta paikallisliikenteen junilla. Paikallisjunamatka Vilnan asemalta kestää noin 45 minuuttia. Matkaa Trakain asemalta Trakain linnaan on noin 3 kilometriä.

## Lähteet

## Aiheesta muualla
* Liettuan rautateiden reittihaku  (litrail.lt)
* Liettuan rataverkon kartta  (railwayz.info) 
* Trakai in your pocket - Getting there  
* Trakain linnasta
Salomoninpöllö

**Salomoninpöllö** (*Ninox jacquinoti*) on pöllöihin kuuluva lintu.

Sitä tavataan ainoastaan Papua-Uudella-Guinealla ja Salomonsaarilla Sen elinpiiriä ovat subtrooppiset ja trooppiset alavat ja vuoristoseudut. Se on yleinen omalla elinalueellaan.

Sen alapuoli on ruosteenruskea, joskus valkotäpläinen tai -raitainen. Sillä on harmaanruskea naamakiehkura, keltaiset silmät, harmaa nokka ja valkoiset kulmakarvat. Vatsapuoli on kermanvaalea, eikä siinä ole merkkejä, joten se näyttää nuorelta pöllöltä.

Se on yölintu ja viettää päivät yleensä yksin tai pareittain puun rungon oksanhaarassa.

## Lähteet

## Aiheesta muualla
*
Tony Sparano

**Anthony "Tony" Sparano III** (7. lokakuuta 1961 West Haven, Connecticut – 22. heinäkuuta 2018) oli yhdysvaltalainen  amerikkalaisen jalkapallon valmentaja. Hän toimi vuosina 2008–2011 Miami Dolphinsin päävalmentajana. Tätä ennen hän toimi Dallas Cowboysin hyökkäyksen linjan valmentajana Bill Parcellsin alaisuudessa. Vuonna 2008 Parcells palkattiin Dolphinsin presidentiksi ja hän puolestaan palkkasi Sparanon joukkueen uudeksi päävalmentajaksi. Sparano on toiminut yliopistotasolla New Havenin yliopiston päävalmentajana.

Kesken kauden 2014 Sparano nimettiin Oakland Raidersin tilapäiseksi päävalmentajaksi Dennis Allenin saatua potkut.

## Lähteet
Sumbanhaukkapöllö

**Sumbanhaukkapöllö** (*Ninox rudolfi*) on pöllöihin kuuluva lintu.

Sitä tavataan Indonesiassa Sumban saarella.

Sen elinpiiriä ovat subtrooppiset ja trooppiset kuivat ja kosteat alavat metsät aina 1000 metrin korkeuteen saakka.

Sitä on pidetty harvinaisena ja sanottu sen elävän yksin, pareittain tai pieninä hajanaisina neljänkin linnun ryhminä, mutta tuoreimpien havaintojen mukaan se elää laajalla alueella ja on kohtalaisen yleinen, joskin se on yhä vaarassa elinalueensa tuhoutumisen vuoksi.

## Lähteet

## Aiheesta muualla
*
Uudenbritannianpöllö

**Uudenbritannianpöllö** (*Ninox odiosa*) on pieni pöllöihin kuuluva lintu. Sen höyhenistössä pieniä pilkkuja, sillä on kullanväriset silmät ja valkoiset kulmakarvat. Sen naamakiehkura on ruskea, ylärinnassa on leveä ruskea raita, jossa on ruskeankeltaisia tai valkeita kohtia. Alapuoli on tiheään ruskeapilkkuinen.

IUCN on luokitellut linnun vaarantuneeksi elinvoimaiseksi, ja sen määrä on vähenemässä.

Linnun elinalue on Papua-Uudella-Guinealla, jossa se on kotoperäinen.

Sen elinpiiriä ovat subtrooppiset ja trooppiset kosteat alavat metsät, viljelykset ja laidunmaat.

## Lähteet

## Aiheesta muualla
William Richardson Linton

**William Richardson Linton** (2. huhtikuuta 1850 Diddington, Cambridgeshire, Englanti – 4. tammikuuta 1908 Derbyshire, Englanti) oli englantilainen kasvitieteilijä.

William Richardson Linton oli nuorin Henry ja Charlotte Lintonin seitsemästä lapsesta. Hänen isänsä puoleisessa suvussa oli monia pappeja. Williamin vanhempi veli Edmund Francis Linton muutti Dorsetiin, missä hänestä tuli kappalainen. Hän julkaisi luettelon Dorsetin sienilajeista. Veljekset harjoittivat kasvitiedettä myös yhdessä ja julkaisivat luetteloita vaikeasti luokiteltavista putkilokasveista keltanot (*Hieracium*), vatukat (*Rubus*) ja pajut (*Salix*).

William kävi koulua Warwickshiren Leamingtonissa ja valmistui Oxfordin yliopistosta vuonna 1873. Hän toimi opettajana lähetysseuran koulussa Islingtonissa, matkusteli Palestiinassa vuonna 1881 ja asettui kirkkoherraksi ja opettajaksi Derbyshiren Shirleyyn vuonna 1886. Seuraavana vuonna hän meni naimisiin Alice Shirleyn kanssa. Shirleyn suku oli Lintonin uuden kotipaikkakunnan merkittävimpiä, ja heillä on luultavasti ollut vaikutusta Linton työ- ja asuinpaikan valinnassa. Shirley on pieni seurakunta lähellä Ashbornea Chirnetin laaksossa, sen koulua kävi Lintonin aikana noin 40 oppilasta.

Koulu-aikanaan 1860-luvulla Warwickshiressä Linton oli tutustunut toiseen kasviharrastajaan Henry Charles Lyon Readeriin. He vastasivat vuonna 1896 lehti-ilmoitukseen, joita Coslett Herbert Waddell oli julkaissut lehdissä Science Gossip, Irish Naturalist ja Journal of Botany, ja liittyivät vastaperustettuun sammalnäytteiden vaihtoseuraan, Moss Exchange Clubiin. Siitä kehittyi myöhemmin *[[British Bryological Society]]*.

Linton tutki ja keräsi järjestelmällisesti Derbyshiren kasveja. Hänen työstään julkaistiin kirja *Flora of Derbyshire*. Kasviluettelojen lisäksi noin 400-sivuisessa teoksessa kerrotaan Derbyshiren sademääristä, lämpötilojen mukaan määritellyistä ilmastovyöhykkeistä ja eri kasvilajien kukinta-ajoista maaperän tyypeistä. Vuonna 1969 teos päivitettiin ja Derbyn kaupunginmuseo julkaisi siitä uuden laitoksen.

Lintonin keräämiä kasvinäytteitä on satoja; Britannian kasvitieteellisen seuran luettelossa mainitaan 902 Lintonin keräämää kasvilajia. Lintonin keräämiä kasvinäytteitä on monissa museoissa kuten Lontoon Natural History Museumissa ja Belfastissa.

Hänen nimeämien kasvien tieteellisen nimen perässä käytetään nimen jälkeen liittettävää auktorilyhennettä **W.R.Linton**.

## Lähteet
V105-luokka

**V105-luokka** oli Saksan keisarikunnan laivaston ensimmäisen maailmansodan lopulla valmistettu torpedoveneluokka, johon piti kuulua neljä alusta. Alukset oli alun perin tilannut Alankomaat laivastolleen nimillä *Z1*-*Z4* ja Saksan hallitus otti alukset laivastolleen 10. elokuuta 1914.

## Alukset

## Lähteet
*
*
*

### Viitteet
George Harpur Crewe

**George Harpur Crewe** (1795–1844) oli englantilainen poliitikko, joka edusti tory-puoluetta maansa ylähuoneessa vuosina 1835–1841. Hän oli aatelisarvoltaan baronetti. Perhe vaihtoi nimensä Harpurista Creweksi vuonna 1808; myöhemmin on käytetty yhdysnimiä Harpur Crewe ja Harpur-Crewe.

Crewe oli kiinnostunut luonnontieteistä ja keräsi suuren kokoelman perhosia, täytettyjä eläimiä ja muita luonnontieteellisiä keräilykohteita. Hän laajensi myös sukunsa taidekokoelmaa. Hän oli vuonna 1836 perustetun yhdistyksen Derby Town and County Museum and Natural History Societyn ensimmäinen puheenjohtaja – yhdistys käynnisti Derbyn kaupunginmuseon.  Monia Crewen keräämiä taide-esineitä on myös esillä suvun kartanossa Calkessa. George Harpur Crewe oli hyväntekijä, joka lahjoitti varat läheisen Ticknallin kylän koulun ja uuden kirkon rakennuttamiseen. Kirkon piirustukset tilattiin Henry Isaac Stevensiltä, jonka kuuluisampiin töihin kuuluu Pyhän Alkmundin kirkko Derbyn keskustassa.

George Harpur Crewe peri aateliarvon ja sukunsa tilukset vuonna 1819. Tiluksiin kuuluivat Arlestonin, Boultonin, Breadsallin, Calken, Smisby, Stantonin, Swarkstonen, Ticknallin ja Twyfordin tilat, yhteensä 44 km2 (11 000 acrea) Derbyshiressä ja 93 km2 (23 000 acrea) Staffordshiressä. Hänet tunnettiin liberaalina vuokraisäntänä ja suurena hyväntekijänä. Hän oli kiinnostunut myös maanviljelyksen uudistamisesta, ja kasvatti tiluksillaan harvinaislaatuista lammasrotua portlandinlammasta.

## Lähteet
David Low

**David Low**  voi viitata:
* David Low (sarjakuvataiteilija) (1891–1963), uusiseelantilainen poliittinen sarjakuvataiteilija, joka asui ja työskenteli Britanniassa
* David Low (maanviljelysneuvos) (1786–1859), skotlantilainen maanviljelysneuvos
* G. David Low (1956–2008), yhdysvaltalainen astronautti
*Dave Low (k. 1916), australialainen jalkapalloilija

## Katso myös
*David Lowe
David Lowe

**David Lowe** voi viitata:

* David Lowe (videopelisäveltäjä), brittiläinen säveltäjä
* David Lowe (televisio- ja radiosäveltäjä), brittiläinen säveltäjä, joka on keskittynyt musiikin tuottamiseen televisioon
* David Lowe (näyttelijä), brittiläinen näyttelijä
* David Lowe (tuottaja) (1913–1965), yhdysvaltalainen televisiotuottaja
* David Lowe (jalkapalloilija) (s. 1965), englantilainen jalkapalloilija
* David G. Lowe, kanadalainen tietotekniikan professori
* David Lowe (uimari) (s. 1960), englantilainen perhos- ja vapaauimari
* David Perley Lowe (1823–1882), Yhdysvaltain edustajainhuoneen jäsen Kanadasta

## Katso myös
* David Low
Mekes 4000

**Mekes 4000** oli suomalaisen Parkanossa toimineen Mekes Oy:n 1965–1966 valmistama takavetoinen kaksipaikkainen kuljetustraktori jonka lempinimi oli *Muuli*. Mekes 4000 oli eräänlainen traktorin ja maastoauton välimuoto ja valmistaja kutsui sitä traktoriajoneuvoksi. Traktorin suunnittelussa tehdyt virheet kaatoivat hankkeen jo alkuvaiheissa. Koska traktorissa oli isot vetopyörät takana ja pienemmät vetämättömät pyörät edessä ohjaamon ja moottorin alla oli se maastossa epävakaa ja kaatui jo esittelyajossa ylämäessä selälleen.

Mekes 4000:n moottorina oli 28 hevosvoiman nelitahtinen kaksisylinterinen Steyr-Puch boxerimoottori. Kuljettajan ja apumiehen paikat olivat edessä ja niiden välissä oli moottoritila. Traktorin moottori ja vaihdelaatikko olivat peräisin Steyr-Puch Hafflinger maastoautosta jonka valmistamista Suomessa Mekes Oy suunnitteli myös samaan aikaan. Traktorin ajonopeus oli 30 km/h.

Mekes 4000-traktoria valmistettiin 10 kappaleen sarja ja lisäksi 2 prototyyppiä. Kaksi traktoreista on säilynyt ja toinen niistä on nykyisin Parkanon Seudun Automuseossa.

## Lähteet
* Kalevi Honkaniemi : Autotehdas Parkanoon?  Parkanon Seudun Mobilistit ry:n Norra-lehti
* Sisua.net-keskustelupalsta 17.1.2008 : Yleistä keskustelua : Suomen ajoneuvotuotantohistoriaa

## Aiheesta muualla
* Vanhatkoneet.fi : Kuva Mekes 4000 Muuli-traktorista
* Kuvia Mekes 4000 trkatorista Parkanon Seudun Mobilistit ry:n sivulla
Marie-Christine Adam

**Marie-Christine Adam** (s. 24. syyskuuta 1950 Pariisi, Ranska) on ranskalainen näyttelijä. Hän on näytellyt monissa elokuvissa ja televisiosarjoissa. Hänet tunnetaan muun muassa televisiosarjasta *[[Saint-Tropez (televisiosarja)|Saint-Tropez]]*, jossa hän näytteli Blandine Olivieria vuosina 1996–2008.

## Valikoitu filmografia
* *[[Sweet Revenge (vuoden 1990 elokuva)|Sweet Revenge]]* (1990)
* *[[Ranskalainen suudelma (elokuva)|Ranskalainen suudelma]]* (*French Kiss*, 1995)
* *[[Le Divorce – avioero ranskalaisittain]]* (*Le Divorce*, 2003)
* *[[Je reste!]]* (2003)
* *[[Hinnasta viis]]* (*Hors de prix*, 2006)
* *[[Paris-Manhattan]]* (2012)

## Lähteet

## Aiheesta muualla
* 
*
Mekes

**Mekes Oy** oli suomalainen Parkanossa toiminut konepaja-alan yritys joka perustettiin 1962. Yhtiön Parkanon kokoonpanotehdas valmistui 1963. Mekes Oy suunnitteli ajoneuvojen valmistuksen aloittamista 1960-luvun puolivälissä mutta suunnitelmat eivät toteutuneet ja yhtiö teki konkurssin 1967. 

Mekes Oy:n perustaja oli vuorineuvos Eino Kivivuori joka oli joutunut eroamaan Raision Tehtaat Oy:n pääjohtajan virasta 1961 samana vuonna paljastuneen margariiniskandaalin vuoksi. Kivivuori kuului presidentti Urho Kekkosta tukeneen k-linjan johtohenkilöihin. Mekes Oy:n osakkaina oli noin 400 pientä eri puolella Suomea toiminutta metallialan yritystä ja yhtiön tarkoituksena oli avustaa osakasyrityksiä tuotekehittelyssä, markkinoinnissa sekä vientiponnisteluissa. Lisäksi oli määrä luoda uusia teollisia työpaikkoja maaseudulle ja tätä varten yhtiön tehdas sijoitettiin Parkanoon. Kivivuori toimi itse Mekes Oy:n toimtusjohtajana vuoteen 1965 saakka.

Vuonna 1965 Mekes Oy alkoi suunnitella ajoneuvotuotannon aloittamista Parkanossa. Yhtiö aikoi aloittaa Steyr-Daimler-Puch-moottorilla varustettujen BMW 700 LS henkilöautojen kokoonpanon ja suunnitelmissa oli 16 000 auton vuosituotanto. Lisäksi oli aikomus valmistaa Steyr-Daimler-Puch Haflinger maastoautoja ja kaksipaikkaisia Steyr-Daimler-Puch SG urheiluautoja, Mekes Oy valmisti myös 10 kappaleen sarjan Mekes 4000 Muuli traktoriajoneuvoja. Mitkään näistä suunnitelmista eivät kuitenkaan lähteneet alkua pidemmälle Mekes Oy:n talousvaikeuksien takia jotka saattoivat yhtiön lopulta konkurssiin. Suomalainen henkilöautovalmistus alkoi sen sijaan 1969 Saab-Valmet Oy:n tehtaalla Uudessakaupungissa.

Rauma-Repola Oy osti Mekes Oy:n toiminnot yhtiötä rahoittaneelta Osuuskassojen Keskus-Osakepankilta ja jatkoi toimintaa *Parkano Oy*:n ja Rauma-Repolan Parkanon konepajan nimellä. Vuonna 1994 Parkanon tehtaan osti Nordberg-Lokomo Oy. 2000-luvulla Parkanon konepaja siirtyi Hollmingille ja Metsolle.

Toimittaja Juhani Ikonen paljasti myyntiyhtiö Mekesin talouskiemuroita huomiota herättäneessä juttusarjassaan Kauppalehdessä 1963.

## Kirjallisuutta
* Vesa Virtanen, *Mekeksestä Metsoon ja Hollmingiin – Parkanon Konepaja 1963–2003*. Hollming Works/Metso Drivers, Parkano 2003

## Lähteet
* 
* G. Kockin Pörssitieto-sivusto : Mekes Oy
* Kalevi Honkaniemi : Autotehdas Parkanoon?  Parkanon Seudun Mobilistit ry:n Norra-lehti
* Jaakko Fagerlundin Haittalevy-blogi 10.8.2007 Mekes Oy - neuloista vetureihin

### Viitteet
Tudela

**Tudela** () on kunta ja kaupunki Navarran itsehallintoalueella Espanjassa. Kaupunki sijaitsee 94:n kilometrin päässä itsehallintoalueen pääkaupungista Pamplonasta. Tudelan pinta-ala on 215,7 neliökilometriä ja vuonna 2015 kaupungin asukasluku oli 35 388 asukasta.

## Kuvia


Ayuntamiento(Tudela)(22-07-2007) edited.jpg|Kaupungintalo
Pz.Mercadal(Tudela)(07-11-2008).JPG|Plaza del Mercadal
Tudela - Plaça de los Fueros.jpg|Plaza de los Fueros
Tudela - Catedral, exteriores 10.jpg|Catedral de Santa María
Torre Monreal, Tudela.jpg|Torre Monreal



## Lähteet

## Aiheesta muualla
4-aminobentsoehappo

**4-Aminobentsoehappo** eli **p-aminobentsoehappo** tai **PABA** (C7H7NO2) on bentsoehapon johdannainen. Yhdiste on antraniilihapon (2-aminobentsoehappo) ja 3-aminobentsoehapon isomeeri.

## Valmistus ja käyttö
4-Aminobentsoehappoa valmistetaan perinteisesti pelkistämällä vedyn avulla p-nitrobentsoehappoa. Toinen tapa tuottaa yhdistettä on niin kutsuttu Hofmann-toisiintuminen. Dimetyylitereftalaatista muodostetaan monoamidi, kaliumtereftalamaatti, ensin hydrolysoimalla se osittain kaliumhydroksidin avulla ja sen jälkeen käsittelemällä ammoniakilla. Kaliumtereftalamaatti reagoi natriumhypokloriitin kanssa muodostaen 4-aminobentsoehappoa.

4-Aminobentsoehappoa käytetään erityisesti valmistettaessa lääkeaineita, esimerkiksi puudutusaineena käytettävä bentsokaiini on sen etyyliesteri. Muita käyttökohteita ovat atsovärien valmistus, ainesosana aurinkovoiteissa ja ristisilloituskemikaalina polyuretaanihartseissa. Kalium-4-aminobentsoaattia käytetään lääkkeenä eräiden ihosairauksien kuten Peyronien taudin hoitoon.

## Biokemia
4-Aminobentsoehappo on tärkeä aineenvaihduntatuote monille mikro-organismeille, kuten hiivoille ja bakteereille. Nämä syntetisoivat 4-aminobentsoehaposta ja 2-amino-4-hydroksi-6-hydroksimetyyli-7,8-dihydropteriinipyrofosfaatista erästä foolihapon esiastetta dihydropteroiinihappoa. Tätä reaktiota katalysoi dihydropteroaattisyntaasi. Monet sulfonamidit muistuttavat rakenteeltaan 4-aminobentsoehappoa ja siten toimivat dihydropteroaattisyntaasin inhibiittoreina ja estävät bakteerien tarvitseman foolihapon synteesin. Ihmiset eivät syntetisoi foolihappoa ja ihmisten elimistössä 4-aminobentsoehappo muuttuu N-asetyyliaminobentsoehapoksi. Toisinaan yhdisteestä käytetään myös nimiä H1- tai B10-vitamiini.

## Lähteet

## Aiheesta muualla
*DrugBank: 4-Aminobenzoic Acid 
*Kyoto Encyclopedia of Genes and Genomes (KEGG): 4-Aminobenzoic acid 
*ChemBlink: 4-Aminobenzoic acid
PABA

**PABA** voi tarkoittaa ainakin seuraavia:

* Pan Asian Boxing Association, nyrkkeilyjärjestö
* 4-aminobentsoehappo
* Barter Island LRRS Airport (ICAO: PABA), lentokenttä Alaskassa.
Isobassi

**Isobassi** (*Micropterus salmoides*) on Pohjois-Amerikasta kotoisin oleva aurinkoahvenkalalaji. 1800-luvulla sitä yritettiin siirtoistuttaa Suomeen, mutta kokeilu epäonnistui isobassille liian karujen olojen vuoksi.

Isobassin saalistajia luonnossa ovat ihmisen lisäksi ainakin haikarat ja kirjokalastaja sekä hauki, jättihauki, kelta-ahven ja valkosilmäkuha.

## Lähteet
* Isobassi - Kalapedia

### Viitteet

## Aiheesta muualla
*Laji.fi: Isobassi (''Micropterus salmoides'')
*ITIS: ''Micropterus salmoides'' 
*University of Michigan, Animal Diversity Web (ADW): Micropterus salmoides American black bass
Kėdainiain rautatieasema

**Kėdainiain rautatieasema** () on rautatieasema Liettuan keskiosissa sijaitsevassa Kėdainiain kaupungissa. Asemarakennus sijaitsee kaupungin pohjoisosissa, noin 2,5 kilometriä keskustasta. Rautatie kaupunkiin tuli vuoden 1870 tienoilla osana tsaarien Venäjän Itämeren satamakaupungista Liepājasta kohti Ukrainan Romnya rakennettua rautatietä. 

Kedainiain asema on yhä merkittävä Liettuan rautateiden (Lietuvos Geležinkeliai) kauttakulkuliikenteen paikkakunta. Se sijaitsee pääkaupunki Vilnasta satamakaupunki Klaipėdaan vievällä radalla Vilnan asema–Jonava–Kedainiai–Šiauliai–Telšiai–Kretinga–Klaipėdan asema. Kėdainiai sijaitsee myös Helsingistä Baltian läpi Varsovaan hahmotellun eurooppalaisen Rail Baltica -ratahankkeen varrella. 

## Lähteet

## Aiheesta muualla
* Liettuan rautateiden reittihaku  (litrail.lt)
* Baltian  rataverkon kartta
Jaskółka-luokka

**Jaskółka-luokka** oli Puolan laivaston 1930-luvulla valmistettu kuuden miinanraivaajan muodostama alusluokka toisessa maailmansodassa. Ne kykenivät toimimaan miinanraivaajina, miinanlaskijoina tai sukellusveneentorjunta-aluksina. Alukset olivat ensimmäisiä Puolassa valmistettuja merikelpoisia sotalaivoja.

## Alukset
Puolan laivaston ensimmäiset miinanraivaajat olivat Tanskasta ostetut Saksan keisarikunnan laivastolle valmistetut FM-luokan alukset. Alukset olivat vanhentuneita 1930-luvulle tultaessa, joten ne piti korvata. Modlinin telakka esitti suunnitelmansa, joka hyväksyttiin. Luokan ensimmäiset neljä alusta valmistettiin Modlinissa ja Gdyniassa. Laivaston oltua tyytyväisiä hankintaan tilattiin myöhemmin kaksi lisää.

## Lähteet
*

### Viitteet
Operaatio Aamunkoitto 5

**Operaatio Aamunkoitto 5** (*Val-Fajr 5*) oli Iranin tekemä valtava hyökkäys Irakin–Iranin sodassa. Hyökkäys eteni alussa hyvin, mutta kilpistyi Irakin raskaiden aseiden tuleen.

Helmikuussa 1984 Iran aloitti operaation Aamunkoitto V, jonka tarkoitus oli jakaa kahtia Irakin joukot Basran lähellä. Noin 500&nbsp;000 Pasdaranin ja Basijin miestä siirtyi jalkaisin tai veneillä Basraa ja Bagdadnia yhdistävän Shatt al-Arabin vesiväylän lähelle. Iranin joukot pyrkivät katksaisemaan Basran ja Bagdadin välisen tien lähellä Kutia, mutta Irak teki vastaiskun ja ajoi Iranin joukot lähelle Dehlorania.

Iranilaiset eivät juurikaan hyötyneet uhrauksistaan. Iran käytti ensimmäisen kerran tavallisen armeijan yksikköä (92 panssaridivisioona) Soiden taistelussa muutamaa viikkoa myöhemmin.

Operaatioissa Aamunkoitto 5 ja 6 Iran sai kuitenkin haltuunsa Majnoonin saaret, joilla on öljyä.

## Lähteet
Operaatio Badr

**Operaatio Badr** oli Iranin tekemä suurhyökkäys Irakin–Iranin sodassa vuonna 1985. Iranilaiset onnistuivat valtaamaan Basran valtatien, mutta Irakin vastahyökkäys löi heidät takaisin. Irak käytti kemiallisia aseita.

Iranin Etelä-Irakissa tekemä operaatio Badr oli yritys vallata Bagdadista Basraan vievä valtatie niin kuin operaatio Aamunkoitossa vuonna 1983. Lisäksi pyrittiin saavuttamaan Tigris, jolloin Irak olisi katkaistu kahtia ja Bagdad eristetty merestä ja öljynviennistä sitä kautta. Operaatio nimettiin Muhammedin vuosisatoja sitten Mekassa saavuttaman ensimmäisen sotavoiton kunniaksi. Iran oli yhä alakynnessä joukkojensa koulutuksen ja aseistuksen nähden Irakiin nähden, vaikka Iran oli organisoinut Pasdaranin ja Basijin joukkoja muistuttamaan enemmän tavallista armeijaa.
__NOTOC__
## Hyökkäys
Operaatio Badr alkoi 11. maaliskuuta 1985 Al Qumrahista koilliseen soisen maaston läpi lähellä Majnoonin saarta. Hyökkäyksen kärjessä iranilaiset etenivät pienin ryhmin muun muassa öisin, partiovenein ja käyttäen kaislikkoa suojana. Etenevä jalkaväki rakensi ponttoonisiltoja panssariajoneuvoille. Näin toinen aalto saapui kärkijoukkojen raivattua tien, ja joukot etenivät onnistuneesti 6 km syvyyteen saavuttaen valtatien.
100&nbsp;000 iranilaista saapui Bagdadin-Basran valtatielle kahteen kohtaan. Iranin joukot saapuivat al Qurnahiin jossa valtatie ja Eufrat risteävät kyeten katkaisemaan valtatien. Mutta Irakin vastahyökkäyksessä käytettiin tykistöä, ilmahyökkäyksiä, Tasavaltalaiskaarti-nimistä armeijan valiojoukkoaja ja taistelukaasuja. Irak kykeni ajamaan Iranin joukot pois, koska sen armeija käytti Saddam Husseinin määräyksestä kemiallisia aseita, ja laajemmin kuin koskaan aiemmin kuin tässä sodassa. Yhdeksässä päivässä iranilaiset olivat vetäytyneet pois valtaamaltaan alueelta. Taistelu tuotti molemmille suuret tappiot. 

Iranilaisia kuoli 15&nbsp;000 ja irakilaisia 8&nbsp;000–12&nbsp;000. Toisen tiedon mukaan iranilaisia olisi kuollut 20&nbsp;000 ja irakilaisia 14&nbsp;000.

## Seurauksia
Tämän jälkeen Irak aloitti uudestaan kaupunkien sodan siviilejä vastaan maaliskuussa. Kohteina olivat Isfahan, Tabriz, Shiraz ja jopa Teheran. Tähän Iran vastasi samalla mitalla.

Iran sai operaatiossa haltuunsa neuvostovalmisteisia Scud-ohjuksia. Se käytti niitä mallinaan ja valmisti myöhemmin omia Scud-ohjuskia. Se osti niitä myös Syyriasta ja Pohjois-Koreasta.

## Lähteet
* 
* 

### Viitteet
Mustaposkidelfiini

**Mustaposkidelfiini** eli **patagoniandelfiini** eli eteländelfiini (*Lagenorhynchus australis*) on pieni delfiinilaji, jota tavataan Etelä-Amerikan eteläosan rannikkovesistä.

## Rakenne

Syntyessään mustaposkidelfiini on yhden metrin pituinen, ja täysikasvuisena 2,1 metriä. Painoa on noin 115&nbsp;kg. Sillä on tummanharmaat kasvot ja leuka. Selkä on pitkälti musta, jonka poikki menee yksi luonnonvalkoinen kaareva raita, joka jakautuu selän kummallekin puolelle. Vatsa ja evien takaosat ovat valkoiset. Kylkievät ovat melko pienet ja pyrstöevän välissä on lovi.

Laji muistuttaa paljon mustadelfiiniä.

## Levinneisyys

Mustaposkidelfiinit elelevät Etelä-Amerikan rannikkovesillä. Niitä on tavattu Chilen puolella Valparaísossa saakka ja Argentiinassa maan pohjoisosiin saakka. Lisäksi lajia on nähty säännöllisesti Falklandinsaarten vesiltä.

Mustaposkidelfiiniä esiintyy pääsääntöisesti rantavesistä alle 200 metrin syvyydessä. Tulimaassa ja Chileten eteläosissa lajia tavataan syvissä salmissa ja vuonoissa. Chiloén saaristossa niitä on puolestaan erityisesti matalissa alle 30 metriä syvissä vesissä.

## Käyttäytyminen

Mustaposkidelfiinit kokoontuvat pienissä, 5–20 yksilön ryhmissä. Joskus harvoin kesällä ja syksyllä ne voivat uida suuremmissa, 100 yksilön ryhmissä. Ryhmät liikkuvat yleensä hitaasti rantaviivan suuntaisesti pienillä alueilla. Tämän vuoksi ne joutuvat helposti kalaverkkoihin. 1970- ja 80-luvuilla Chilen kalastajien verkkoihin joutui tuhansia delfiinejä vuosittain. Myös Argentiinassa on havaittu ajautumisia verkkoihin.

## Lähteet

**National Audubon Society: Guide to Marine Mammals of the World* 
**Encyclopedia of Marine Mammals* 
*LeDuc, R.G., Perrin, W.F., Dizon, A.E. (1999). Phylogenetic relationships among the delphinid cetaceans based on full cytochrome *b* sequences. Marine Mammal Science 15, 619–648.
*May-Collado, L., Agnarsson, I. (2006). Cytochrome *b* and Bayesian inference of whale phylogeny. Molecular Phylogenetics and Evolution 38, 344-354.
*Schevill, W.E., Watkins, W.A. (1971). Pulsed sounds of the porpoise *Lagenorhynchus australis*. Breviora 366, 1–10.

### Viitteet

## Aiheesta muualla
*Laji.fi: Patagoniandelfiini (''Lagenorhynchus australis'')
*ITIS: Lagenorhynchus australis 
*University of Michigan, Animal Diversity Web (ADW): Lagenorhynchus australis, Peale's dolphin 
*Food and Agriculture Organization of the United Nations (FAO): Lagenorhynchus australis
Todd Haley

**Todd Haley** (s. 28. helmikuuta 1967 Atlanta, Georgia) on yhdysvaltalainen  amerikkalaisen jalkapallon valmentaja. Hän on toimi vuosina 2009–2011 Kansas City Chiefsin päävalmentajana. Hän aloitti valmentajanuransa NFL:ssä vuonna 1995 New York Jetsin organisaatiossa. Uransa aikana Haley on toiminut laitahyökääjien valmentajana Jetsissä, Chicago Bearsissa ja Dallas Cowboysissa sekä  hyökkäyksen koordinaattorina Arizona Cardinalsissa.

Todd Haley tunnetaan tempperamenttisena valmentajana, joka ei säästele sanojaan pelaajia kritisoidessaan. TV-kamerat ovat tallentaneet Haleyn ja tähtipelaajien kiivaita sanaharkkoja kesken ottelun. Haleylla ei ole pelaajataustaa amerikkalaisessa jalkapallossa. Opiskeluaikanaan hän pelasi golfia Floridan ja Miamin yliopistojoukkueissa. Todd Haleyn isä Dick Haley on entinen NFL-pelaaja ja pelaajakoordinaattori.

## Lähteet
Jeu de Paume

**Jeu de Paume** eli virallisesti **Galerie nationale du Jeu de Paume** on nykytaiteen ja valokuvataiteen museo Pariisissa. Se sijaitsee Jardin des Tuileries’n laidalla, Rue de Rivolin varrella, lähellä Place de la Concordea. 

## Historia

Jeu de Paumen rakennus rakennettiin Tuileries-puiston luoteiskulmaan vuonna 1861 Napoleon III:n hallituskaudella. Nimensä mukaisesti rakennus tehtiin alun perin tennistä muistuttavan pallopelin jeu de paumen pelaamista varten. Rakennus on samankaltainen kuin puiston lounaislaidalla sijaitseva Orangerie. 

Vuodesta 1909 lähtien rakennus on ollut taidemuseona, ja se kuuluu samaan kokonaisuuteen kuin Louvre ja Orangerie. Toisen maailmansodan aikana natsit varastoivat museoon tuhansittain juutalaisilta takavarikoimiaan taideteoksia. Vuodesta 1947 lähtien aina Musée d'Orsayn avaamiseen saakka vuonna 1986 Jeu de Paume toimi ennen kaikkea impressionistisen taiteen museona. Tämän jälkeen museo suljettiin kunnostustöitä varten ja avattiin uudestaan vuonna 1991 nyky- ja valokuvataiteen museona, jolloin se sai nykyisen nimensä: Galerie nationale du Jeu de Paume.  

## Lähteet
* Paris Museums: Galerie National du Jeu de Paume 

### Viitteet

## Aiheesta muualla
Måbødalen

**Måbødalen** on Eidfjordin kunnassa Hordalandin läänissä Norjassa sijaitseva kanjonimainen laakso.

## Maantiede
Måbødalen on maastollisesti hyvin jyrkkä ja kapea, kanjonimainen laakso. Laakson jyrkät, jopa pystysuorat seinämät ovat 200–300 metriä korkeita. Laakson länsipää yhdistyy Hjølmadalen-laakson kanssa, jossa toinen lyhyt ja jyrkähkö laakso johtaa Eidfjordvatnet-järven kautta Eidfjorden-vuonon perukkaan. Måbødalenin laakso päättyy idässä äkillisesti korkeiden pystysuorien vuorenseinämien reunustamaan perukkaan. Laakso on muovautunut virtaavan veden kuluttavasta vaikutuksesta tuhansien vuosien aikana.

### Laakson vesi
Laaksossa virtaa Bjoreio-joki, jonka kautta vesi laskee Eidfjordvatnet-järveen ja lopulta Eidfjorden-vuonoon. Laakson pohjalla joen reitillä on useita koskia, ja laakson perukalla ovat korkeat vesiputoukset, joiden kautta suurin osa laaksoon tulevista vesistä virtaa. Pieniä vesimääriä laakson pohjalle tulee myös pienempiä vuoripuroja pitkin, jotka laskeutuvat laakson jyrkiltä seinämiltä alas. Bjoreio-joen yläjuoksut sijaitsevat Hardangerviddan ylängöllä, jonka useista järvistä suurin osa joen vedestä on peräisin.

#### Vøringsfossen ja Tysvikjofossen

Laakso tunnetaan erityisesti Vøringsfossen-vesiputouksestaan, jossa vesi putoaa vapaasti 182 metriä ennen laakson pohjaa. Se on Norjan 83. korkein ja luultavasti Norjan tunnetuin vesiputous. Laakson pohjaan törmäävä vesi höyryää runsaasti ja tekee lähiympäristön ilmasta kosteaa. Auringon paistaessa sopivasta suunnasta voi katsoja havaita putouksen lähellä sateenkaaria. Lähellä Vøringsfossenia on toinen kapeampi vesiputous, Tysvikjofossen, jota useat erehtyvät ensinäkemältä luulemaan Vøringsfosseniksi. Tysvikjofossen on putouksista ensimmäinen, jonka turistit näkevät saapuessaan putousten lähelle rakennetuille näköalapaikoille. Vøringsfossen on Tysvikjofosseniin verrattuna kuitenkin huomattavasti runsasvetisempi. Putoukset sijaitsevat noin 280 kilometrin päässä Bergenistä ja noin 300 kilometrin päässä Oslosta.

## Liikenne

Laakson läpi kulkee Fylkesvei 7 -autotie, joka toimii liikenneyhteytenä idän suunnasta Golin ja Hardangerviddan kansallispuiston pohjoispuolen kautta Eidfjordiin ja edemmäksi Norjan länsirannikolle Bergenin lähelle. Laaksossa kulkee myös vanha tie, joka edelsi nykyistä päätietä. Vanha tie kulkee laakson länsipäässä joen vierustaa nousten idempänä serpentiinimäisesti laakson jyrkkiä reunoja ylös. Nykyisin vanha tie on suljettu autoliikenteeltä ja sen korvaava uusi tie kulkee laakson itäpään puolella suuren osan matkasta kaarevien tunneleiden sisällä. Vanha tie on avoin kuitenkin kävelijöille ja pyöräilijöille.

## Lähteet

## Aiheesta muualla
Amisha Patel

**Amisha Patel** (s. 9. kesäkuuta 1975 Bombay, Maharashtra, Intia) on intialainen näyttelijä. Hän esiintyy enimmäkseen hindinkielisissä elokuvissa. Patel teki näyttelijändebyyttinsä menestyselokuvassa *[[Kaho Naa… Pyaar Hai]]* (2000). Hän voitti Filmfare Awards -palkinnon roolistaan elokuvassa ** (2001), joka kuului aikansa menestyneimpiin hindielokuviin. Hänen seuraavista elokuvistaan suurin osa ei menestynyt. Kriitikot kuitenkin kehuivat hänen roolisuoritustaan elokuvassa *[[Ankahee (vuoden 2006 elokuva)|Ankahee]]* (2006), mitä seurasi sivurooli menestyselokuvassa *[[Bhool Bhulaiyaa]]* (2007).

## Filmografia

## Lähteet

## Aiheesta muualla

* 
* 
* Amisha Patel Twitterissä.
Șerban Celea

**Șerban Celea** (10. kesäkuuta 1952 Bukarest, Romania &ndash; 20. elokuuta 2020) oli romanialainen näyttelijä.

## Ura

Hän esiintyi Romanian elokuvatuotannoissa 1970- ja 1980-luvuilla, kunnes siirtyi Yhdysvaltain elokuvatuotantoihin 1990-luvun puolessa välissä. Pääosin Celea esiintyi suoraan videolle julkaistuissa kauhu- ja toimintaelokuvissa, kuten *[[Viholliseni vihollinen]]*, *[[Witchouse II: Blood Coven]]* ja *[[Pimeyden ruhtinas: Tositarina Draculasta]]*. Hän esiintyi myös Steven Seagalin elokuvassa *[[Attack Force]]* ja Jean-Claude Van Dammen elokuvissa *[[Second in Command]]* ja *[[Assassination Games]]*.

## Lähteet
Ivan Kaye

**Ivan Kaye** on brittiläinen näyttelijä. Hänellä on ollut vierailevia rooleja televisiosarjoissa *[[Lontoo liekeissä]]*, *[[EastEnders]]*, *[[Holby Cityn sairaala]]*, ja *[[Viikingit (televisiosarja)|Viikingit]]*. Kayella on esiintynyt myös esimerkiksi elokuvissa **, *[[Tortoise in Love]]* ja *[[Assassination Games]]*.

Kaye on 198 senttimetriä pitkä.

## Lähteet
Ron Rivera

**Ronald Eugene "Ron" Rivera** (s. 7. tammikuuta 1962 Fort Ord, Kalifornia) on yhdysvaltalainen  amerikkalaisen jalkapallon valmentaja, joka toimi NFL:n Washington Redskinsin päävalmentajana kausilla 2020-23  ja Carolina Panthersin valmentajana kausilla 2011-2019. Rivera on myös pelannut NFL:ssä ja oli voittamassa Super Bowlia Chicago Bearsin joukkueessa vuonna 1985.

Rivera valittiin NFL:n vuoden valmentajaksi kaudella 2013 johdatettuaan Panthersit pudotuspeleihin 12 voitolla ja 4 tappiolla. Kaudella 2015 Rivera johdatti Panthersin Super Bowliin, jossa tuloksena oli tappio Denver Broncosille.

## Lähteet
Mike Munchak

**Michael Anthony "Mike" Munchak** (s. 6. maaliskuuta 1960 Scranton, Pennsylvania) on yhdysvaltalainen  amerikkalaisen jalkapallon valmentaja ja entinen pelaaja. Pelaajana Munchak edusti hyökkäyksen linjamiehenä NFL:n Houston Oilersia eli nykyistä Tennessee Titansia vuosina 1982–1993. Hänet valittiin Pro Bowliin yhdeksän kertaa ja liigan tähdistökentälliseen 10 kertaa. Vuonna 2001 Munchak valittiin Pro Football Hall of Fameen. 

Pelaajauransa jälkeen hän jatkoi valmentajana Titansin organisaatiossa ja vuonna 2011 hänet palkattiin Titansin päävalmentajaksi. Munchack valmensi Titansia kolme kautta, mutta joukkue ei selviytynyt kertaakaan . Hän sai potkut kauden 2013 päätteeksi.

## Lähteet
*  Pro Football Hall of Fame: Mike Munchak 
### Viitteet
Ohto Oksala

**Ohto Antero Kaarle Oksala** (5. lokakuuta 1905 Jyväskylä – 16. syyskuuta 1984 Helsinki) oli Teknillisen korkeakoulun ja Suomen ensimmäinen työpsykologian ja työnjohto-opin professori. Hän toimi myös johtajana VR:n psykoteknillisessä laboratoriossa, josta siirtyi kauppa- ja teollisuusministeriön vasta perustetun ammatinvalinnanohjaustoimiston päälliköksi. Oksala toimi myös Työterveyslaitoksen psykologian osaston johtajana.

Teoksessaan *Työn psykologia* Oksala kehui tieteellisen liikkeenjohdon menetelmiä ja sen perustana olevaa rationalisoimista. Hän totesi, että on paitsi teknillistä rationalisoimista, myös biologista rationalisoimista, joka edelleen oli psykologista tai fysiologista rationalisointia. Oksala oli vakuuttunut Hawthorne-tutkimusten perusteella siitä, että sosiaalisten suhteiden luoma kokonaisuus vaikutti olennaisesti työn tuottavuuteen. Oksala tutki teoksessaan muun muassa sitä, miten työntekijää voitiin estää kyllästymästä työhönsä. Yhtenä lääkkeenä tähän hän toi vapaa-ajan harrastukset, jotka voivat kompensoida tylsää työtä. Oksala kuului ihmissuhdekoulukuntaan.

Hänen isänsä oli professori Kaarle Oksala.

## Teokset
* Oksala, Ohto: Psykofyysisen hahmoprobleeman kehitys. *[[Ajatus (vuosikirja)|Ajatus]]*, 1929, 3.
* Haavio, Martti & Konttinen, Aili & Oksala, Ohto: *Kotiaapinen*, 1937.
* Haavio, Martti & Konttinen, Aili & Oksala, Ohto: *Iloinen Aapinen*, WSOY 1937.
* Haavio, Martti & Konttinen, Aili & Oksala, Ohto: *Iloinen lukukirja*, WSOY 1938.
* Oksala, Ohto: *Iloinen aapinen ja Iloinen lukukirja: ohjevihko opettajalle*, WSOY 1938.
* Oksala, Ohto: *Suunnitelma Suomen koulujärjestelmäksi*. Päiväämätön julkilausuma. Kansio H valmistelumateriaalia, laatikko AKN n:o 1, vv. 1943–1965, OPH.
* Oksala, Ohto: *Työn psykologia* (1948, 1956, 1966, 1970)
* Oksala, Ohto: Keksintöjen ja luovan toiminnan psykologiaa 1, *Teknillinen aikakauslehti*, 1967(7-8).
* Oksala, Ohto: Keksintöjen ja luovan toiminnan psykologiaa 2, *Teknillinen aikakauslehti*, 1967(9).
* Oksala, Ohto: Keksintöjen ja luovan toiminnan psykologiaa 3, *Teknillinen aikakauslehti*, 1967(12).

## Lähteet
Invincible

**Invincible** voi tarkoittaa seuraavia asioita:

## Elokuvat
* *[[The Invincible – Voittamaton]]*, Werner Herzogin ohjaama elokuva vuodelta 2001
* *[[Invincible – voittamattomat]]*, elokuva vuodelta 2001, pääosassa Billy Zane
* *[[Invincible (elokuva)|Invincible]]*, elokuva vuodelta 2006, pääosassa Mark Wahlberg

## Sarjakuvat
* Invincible (sarjakuva), Image Comicsin julkaisema sarjakuva

## Musiikki
### Albumit
* ''Invincible'', Michael Jacksonin albumi tai sen nimikappale, 2001
* ''Invincible'', Five-yhtyeen albumi tai sen nimikappale, 1999
* ''Invincible'', Skillet-yhtyeen albumi tai sen nimikappale, 2000
* ''Invincible'', Two Steps From Hell -yhtyeen albumi tai sen nimikappale, 2010
* ''Invincible'', Lemarin albumi, 2012

### Kappaleet
* ”Invincible”, Adelitas Wayn kappale
* ”Invincible”, Carola Häggkvistin euroviisukappale
* ”Invincible”, Musen kappale
* ”Invincible”, OK Gon kappale
* ”Invincible”, Tinie Tempahin kappale

## Laivat
;Yhdysvaltain laivasto
*USS Invincible
*USNS Invincible (T_AGM-24)
;Ranskan merivoimat
*L'Invincible, kaappari
*L'Invincible (1747), kolmannen luokan linjalaiva
*L'Invincible (1780), ensimmäisen luokan linjalaiva
*FS Invincible (1861), Gloire-luokan ironclad
;Britannian kuninkaallinen laivasto
* Invincible-luokka, taisteluristeilijäluokka
* Invincible-luokka, lentotukialusluokka
* HMS Invincible (1747), 74-tykkinen kolmannen luokan linjalaiva
* HMS Invincible (1765), 74-tykkinen kolmannen luokan linjalaiva
* HMS Invincible (1808), 74-tykkinen kolmannen luokan linjalaiva
* HMS Invincible (1869), Audacious-luokan taistelulaiva
* HMS Invincible (1907), Invincible-luokan taisteluristeilijä
* HMS Invincible (R05), Invincible-luokan lentotukialus
Hue Jackson

**Hue Jackson** (s. 22. lokakuuta 1965 Los Angeles, Kalifornia) on yhdysvaltalainen  amerikkalaisen jalkapallon valmentaja, joka on toiminut NFL:n Cleveland Brownsin ja  Oakland Raidersin päävalmentajana sekä Washington Redskinsin, Atlanta Falconsin, Cincinnati Bengalsin ja Raidersin hyökkäyksen koordinaattorina.
Attila Árpa

**Attila Árpa** (s. 17. marraskuuta 1971 München, Länsi-Saksa) on unkarilainen näyttelijä.

## Ura
Árpa esiintyi ensimmäisen kerran televisiossa jo 7-vuotiaana, mutta teki varsinaisesti ensimmäisen roolinsa vuonna 1987 saksalaisessa animaatioelokuvassa *[[Hatschipuh]]*. Seuraavan kerran Árpa esiintyi vuonna 1995 televisiosarjassa *[[Der König]]*. Sarjan jälkeen hän on esiintynyt eri eurooppalaisten ja pohjoisamerikkalaisten maiden tuotannoissa, kuten kanadalais-hollantilaisessa elokuvassa *[[Syndikaatti (elokuva)|Syndikaatti]]*, unkarilaisessa *[[Hippolyt]]* ja yhdysvaltalaisessa *[[Assassination Games]]* -elokuvassa.

## Lähteet
Falloidiini

**Falloidiini** on seitsemää aminohappoa sisältävä rengasrakenteinen peptidi ja fallotoksiineihin kuuluva sienimyrkky. Yhdistettä löytyy esimerkiksi kavalakärpässienistä.

Myrkytyksen ensioireita ovat voimakas hikoilu, oksentaminen ja ripuli. Fallotoksiinit estävät aktiinin polymerisaatiota ja depolymerisaatiota ja häiritsevät solukalvojen toimintaa. Valkokärpässienimyrkytyksissä fallotoksiinien osuus on vähäinen, ja kuolemaan johtavat maksavauriot ovat amatoksiinien aiheuttamia.

## Lähteet

## Aiheesta muualla

* PubChem: Phalloidin
* Toxin and Toxin Target Database (T3DB): Phalloidin 
* Kyoto Encyclopedia of Genes and Genomes (KEGG): Phalloidin 
* The Comparative Toxicogenomics Database (CTD): Phalloidine
Kurumi Nara

**Kurumi Nara** (, s. 30. joulukuuta 1991 Osaka) on japanilainen tennispelaaja. Parhaimmillaan hän on ollut kaksinpelissä WTA-listan sijalla 32 elokuussa 2014. Hän on voittanut urallaan yhden WTA-turnauksen kaksinpelissä.

## Ura
Ensimmäisen ITF-turnausvoittonsa kaksinpelissä Nara otti Hamanakon turnauksessa lokakuussa 2008. Kesäkuussa 2009 hän pääsi loppuotteluun Komoron ITF-turnauksessa. Heinäkuussa Nara voitti Obihiron ITF-turnauksen välierissä ykköseksi sijoitetun Rika Fujiwaran ja loppuottelussa Junri Namigatan. Elokuun lopussa hän pääsi loppuotteluun Tsukuban ITF-turnauksessa. Kauden viimeiseen turnaukseensa, Osakan WTA-turnaukseen, hän pääsi mukaan villillä kortilla. Ensimmäisellä kierroksella hän voitti Chanelle Scheepersin 7–6(5), 4–6, 6–2, mutta hävisi toisella kierroksella toiseksi sijoitetulle Marion Bartolille 1–6, 1–6.

Vuonna 2010 Nara pääsi loppuotteluun Surprisen ITF-turnauksessa, jossa hän hävisi Abigail Spearsille. Ranskan avoimissa Nara pääsi ensimmäisen kerran Grand Slam -turnauksen pääsarjaan. Karsintojen kautta pääsarjaan päässyt Nara hävisi kuitenkin ensimmäisellä kierroksella Arantxa Parra Santonjalle. Toisen kerran hän pääsi Grand Slam -turnauksen pääsarjaan kuukauden päästä Wimbledonissa, jossa hän eteni toiselle kierrokselle voitettuaan Mariana Duque Mariñon. Toisella kierroksella hän hävisi Li Nalle. Heinäkuussa Nara pääsi loppuotteluun Grapevinen ITF-turnauksessa, jossa hän hävisi Jamie Hamptonille. Lexingtonin ITF-turnauksessa hän otti uransa kolmannen ITF-turnausvoittonsa voitettuaan loppuottelussa Stéphanie Duboisin. Elo-lokakuussa Nara hävisi viidessä eri WTA-turnauksessa avausottelunsa.

Helmikuussa 2011 Nara pääsi toiselle kierrokselle Kuala Lumpurin WTA-turnauksessa. Elokuussa hän pääsi loppuotteluun Pekingin ITF-turnauksessa.

## Lähteet

## Aiheesta muualla

* 
* Kurumi Nara Japanin Tennisliiton sivuilla